Diari Oficial de la Generalitat Valenciana


Sumari del DOGV 3381, del 26-11-1998 (1998/10133)

ORDRE de 24 de novembre de 1998, de la Conselleria de Benestar Social, per la qual s'amplia el termini de justificació de les subvencions d'equipament concedides a l'empara de l'Ordre de 27 de juliol de 1998, de la Conselleria de Benestar Social, per la qual es regulen i convoquen subvencions d'equipament, de reforma i de construcció de centres de serveis socials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3381

Data del DOGV
:   26-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10760


Data del document
:   24-11-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 24 de novembre de 1998, de la Conselleria de Benestar Social, per la qual s'amplia el termini de justificació de les subvencions d'equipament concedides a l'empara de l'Ordre de 27 de juliol de 1998, de la Conselleria de Benestar Social, per la qual es regulen i convoquen subvencions d'equipament, de reforma i de construcció de centres de serveis socials. [1998/10232]
  
L'Ordre de 27 de juliol de 1998, de la Conselleria de Benestar Social, per la qual es regulen i convoquen subvencions d'equipament, de reforma i de construcció de centres de serveis socials, publicada en el DOGV núm. 3.298, de 31 de juliol d'enguany, estableix en l'article 16 un termini màxim de justificació per a les ajudes corresponents a equipaments que acabava el dia 1 del proppassat novembre.
  
D'altra banda, el dia 5 de novembre de l'any actual, la consellera de Benestar Social va dictar l'Ordre que ampliava el termini de justificació establit en l'article 16 de l'Ordre de 27 de juliol, als 15 dies naturals següents a la publicació d'aquesta en el Diari Oficial de la Generalitat Valenciana, publicació que es va realitzar en el DOGV núm. 3.372, del dia 13 del proppassat novembre, la qual cosa implica que l'acabament del termini de presentació de la justificació de les subvencions per a equipament es produeix el dia 28 de novembre de 1998.
  
No obstant això, es dóna la circumstància que algun dels beneficiaris d'aquestes subvencions són entitats locals que, a causa del cost de l'equipament que cal subvencionar, estan obligades, en compliment de la Llei 13/1995, de Contractes de les Administracions Públiques, a iniciar procediments administratius de contractació els terminis de tramitació dels quals implicarien que l'execució d'aquestes despeses excediren de la data indicada més amunt, cosa que faria pràcticament impossible acomplir l'obligació de justificar la despesa que és l'objecte de subvenció.
  
Per tant, hi ha raons d'interés públic que aconsellen ampliar novament el termini de justificació corresponent a les subvencions per a equipament regulades en l'ordre citada abans.
  
Per tot això, i en virtut de les facultats atribuïdes pel Decret 37/1997, de 26 de febrer, del Govern valencià, pel qual s'aprova el Reglament Orgànic i Funcional de la Conselleria de Benestar Social (DOGV núm. 2.942, d'1 de març de 1997)
  
ORDENE
  
Article primer i únic
  
Modificar el termini màxim de justificació de les ajudes per a equipament atorgades a l'empara de l'Ordre de 27 de juliol de 1998, de la Conselleria de Benestar Social, i ampliar-lo fins al dia 18 de desembre de 1998 inclusivament.
  
València, 24 de novembre de 1998
  
La consellera de Benestar Social